paragraph_text: Predavao je pomorske predmete na visokim školama. Proučavao pomorsku povijest, povijest brodarstva, pomorsko gospodarstvo hrvatskih krajeva, utjecaj ekonomskih činitelja agropedologije na pomorsku orijentaciju stanovnika pojedinih regija i razvoj pomorskog školstva na Jadranu i bavio se suvremenom pomorsko-gospodarskom tematikom. Napisao je mnoge monografije i članke.